b'\n_START_ARTICLE_\nBeigango tarptautinis muzikos festivalis\n_START_PARAGRAPH_\nBeigango tarptautinis muzikos festivalis (kin. \xe5\x8c\x97\xe6\xb8\xaf\xe5\x9c\x8b\xe9\x9a\x9b\xe9\x9f\xb3\xe6\xa8\x82\xe6\x96\x87\xe5\x8c\x96\xe8\x97\x9d\xe8\xa1\x93\xe7\xaf\x80)\xc2\xa0\xe2\x80\x93 \xe2\x80\x9eBeigano filharmonijos draugijos\xe2\x80\x9c (\xe9\x9b\xb2\xe6\x9e\x97\xe7\xb8\xa3\xe5\x8c\x97\xe6\xb8\xaf\xe6\x84\x9b\xe6\xa8\x82\xe5\x8d\x94\xe6\x9c\x83) projektas, vykstantis Beigange, Junlino apskrityje, Taivane. Nuo projekto gimimo 2006 metais festivalis s\xc4\x97kmingai t\xc4\x99siamas ir ple\xc4\x8diamas. \xc5\xa0iuo metu tai did\xc5\xbeiausias festivalis Junlino srityje. Viena i\xc5\xa1 festivalio sudedam\xc5\xb3j\xc5\xb3 dali\xc5\xb3\xc2\xa0\xe2\x80\x93 koncert\xc5\xb3 serija, daugiausiai mediniams pu\xc4\x8diamiesiems (solo, kamerin\xc4\x97 muzika ir medini\xc5\xb3 pu\xc4\x8diam\xc5\xb3j\xc5\xb3 orkestras). Kita ne ma\xc5\xbeiau svarbi festvalio dalis\xc2\xa0\xe2\x80\x93 edukacin\xc4\x97, \xc4\x8dia bendradarbiaujama su \xe2\x80\x9eChia-Hu konservatorija\xe2\x80\x9c (\xe9\x99\xb3\xe5\xae\xb6\xe6\xb9\x96\xe9\x9f\xb3\xe6\xa8\x82\xe5\xad\xb8\xe9\x99\xa2). Taip pat festivalis atlieka kult\xc5\xabrini\xc5\xb3 main\xc5\xb3 funkcij\xc4\x85, jame susitinka menininkai i\xc5\xa1 viso pasaulio ir kei\xc4\x8diasi savo muzikin\xc4\x97mis id\xc4\x97jomis. Tarptautinio Beigango muzikos festivalio meno vadovas\xc2\xa0\xe2\x80\x93 pianistas Heinz Chen.\n_START_SECTION_\nBeigangas\n_START_PARAGRAPH_\nBeigangas labiausiai \xc5\xbeinomas d\xc4\x97l savo Chaotia \xc5\xa1ventyklos, kuri yra viena svarbiausi\xc5\xb3 \xc5\xa1ventykl\xc5\xb3 j\xc5\xabros deivei Madzu. Kadangi kult\xc5\xabrin\xc4\x97 scena Beigange aktyvi tik religini\xc5\xb3 \xc5\xa1ven\xc4\x8di\xc5\xb3 metu, Beigango filharmonijos draugija stengiasi prapl\xc4\x97sti kult\xc5\xabrini\xc5\xb3 rengini\xc5\xb3 rat\xc4\x85. Festivalio centras\xc2\xa0\xe2\x80\x93 Beigangas, jame vykta did\xc5\xbeioji dalis festivalio rengini\xc5\xb3.\n_START_SECTION_\nIstorija\n_START_PARAGRAPH_\n2005 metais \xe2\x80\x9eBeigango filharminijos draugija\xe2\x80\x9c suorganizavo pirm\xc4\x85j\xc4\xaf \xe2\x80\x9eBeigango muzikos festival\xc4\xaf\xe2\x80\x9c. Pasirodymuose dalyvavo Beigango pu\xc4\x8diam\xc5\xb3j\xc5\xb3 orkestras ir Chia-Hu konservatorijos moksleiviai. 2006 metais Heinz Chen buvo paskirtas festivalio meno vadovu ir pasiry\xc5\xbeo prapl\xc4\x97sti festival\xc4\xaf\xc2\xa0\xe2\x80\x93 tai buvo \xe2\x80\x9eBeigango tarptautinio muzikos festivalio" prad\xc5\xbeia. Nuo tada festivalis susilauk\xc4\x97 didelio \xc5\xbei\xc5\xabrov\xc5\xb3, \xc5\xbeiniasklaidos ir vietini\xc5\xb3 politik\xc5\xb3 d\xc4\x97mesio. Nuo 2005-\xc5\xb3j\xc5\xb3 kiekvienais metais festival\xc4\xaf lanko apskrities gubernator\xc4\x97 Su Ji Feng. 2007-aisiais festival\xc4\xaf lank\xc4\x97 Detmolto muzikos akademijos rektorius prof. Martin Christian Vogel.\n_START_SECTION_\nReik\xc5\xa1m\xc4\x97\n_START_PARAGRAPH_\nDaugiausia koncert\xc5\xb3 vyksta Beigange. Taip pat vyksta pasirodymai Douliu ir Sinjingo miestuose. \xc5\xa0iuose renginiuose atliekama \xe2\x80\x9erimtoji muzika\xe2\x80\x9c. Labai populiar\xc5\xabs tapo keli surengti populiariosios muzikos pasirodymai, pavyzd\xc5\xbeiui, koncertas po atviru dangumi \xe2\x80\x9eKult\xc5\xabrinio bendradarbiavimo naktis\xe2\x80\x9c arba pasirodymas vietiniame restorane \xe2\x80\x9eKlubo koncertas\xe2\x80\x9c. Festivalio tikslas stipr\xc5\xabs kult\xc5\xabr\xc5\xb3 mainai tarp muzikant\xc5\xb3 i\xc5\xa1 viso pasaulio. Taip pat festivalis propaguoja muzik\xc4\x85 vaikams ir susidom\xc4\x97jusiems muzikos myl\xc4\x97tojams. B\xc5\xabtent tod\xc4\x97l tarptautiniai atlik\xc4\x97jai festivalio metu dirba su mokiniais i\xc5\xa1 Beigango. Festivalio organizuojami koncertai ir meistri\xc5\xa1kumo kursai yra nemokami. Festivalio organizatoriai vadina save labdaros organizacija, jie suinteresuoti dalintis muzika su bet kuo kam tai \xc4\xafdomu.\n_START_SECTION_\nR\xc4\x97m\xc4\x97jai\n_START_PARAGRAPH_\nTarptautinis Beigango muzikos festivalis remiamas Beigango savivaldyb\xc4\x97s, Junlino apskrities ir nacionalin\xc4\x97s vyriausyb\xc4\x97s kult\xc5\xabros skyriaus Taip\xc4\x97juje, taip pat \xe2\x80\x9eJupiter Band Instruments\xe2\x80\x9c ir \xe2\x80\x9eKawai\xe2\x80\x9c muzikos instrument\xc5\xb3 gamintoj\xc5\xb3. Chaotia \xc5\xa1ventykla ir daugelis vietini\xc5\xb3 kompanij\xc5\xb3 taip pat privat\xc5\xabs r\xc4\x97m\xc4\x97jai remia festival\xc4\xaf. 2009 metais tarptautin\xc4\xaf Beigango muzikos festival\xc4\xaf remia Sibelijaus muzikos akademija, Suomijoje.'